ԱՄՓՈՓԱԹԵՐԹ
«Հայաստանի Հանրապետությունում «Արտաքին տնտեսական գործունեության ապրանքային անվանացանկ» (ԱՏԳ ԱԱ) դասակարգչի 4303 10 901 0, 4303 10 902 0, 4303 10 903 0, 4303 10 904 0, 4303 10 905 0, 4303 10 906 0, 4303 10 908 0 ծածկագրերին դասվող ապրանքների դրոշմավորման փորձնական ծրագիրը հաստատելու մասին» ՀՀ կառավարության որոշման նախագծի 


	1. ՀՀ Էկոնոմիկայի նախարարություն
	07.10.2026թ.

	
	01/26137-2026

	 Նախագծի 24-րդ կետով նշվում է, որ ծրագրի իրագործման հնարավոր ռիսկ կարող է հանդիսանալ որոշ արտադրող կամ ներմուծող կազմակերպությունների համար տեխնիկական վերազինման անհրաժեշտությունը։ Միաժամանակ սահմանվում է, որ ծրագրի իրականացմամբ պետական բյուջեից լրացուցիչ ֆինանսական միջոցների ծախս չի նախատեսվում։ Արդյունքում ստացվում է, որ թեկուզ պիլոտային ծրագրի շրջանակում կամավոր մասնակցություն ունեցող տնտեսավարողները կարող են կրել լրացուցիչ ֆինանսական ծախսեր։ Քանի որ հետագայում բնական մորթուց ապրանքների համար նույնականացման միջոցներով դրոշմավորումը դառնալու է պարտադիր, առաջարկում ենք առավել հստակ ներկայացնել տնտեսավարողների կողմից ծրագրի և հետագայում վերջինիս պարտադիր կիրառման շրջանակում կրելիք հնարավոր ֆինանսական և վարչական ծախսերը, այդ թվում՝ անհրաժեշտ տեխնիկական վերազինման, տեղեկատվական համակարգերի համապատասխանեցման և այլ հարակից ծախսերի մասով՝ ապահովելու նախատեսվող կարգավորման ազդեցության և տնտեսավարողների վրա առաջացող բեռի պատշաճ գնահատումը։ Միաժամանակ, նման տեղեկատվության ներկայացումը հնարավորություն կտա տնտեսավարողներին նախապես գնահատել ծրագրին մասնակցության հետ կապված հնարավոր ծախսերը և կայացնել իրազեկ ու հիմնավորված որոշում՝ ծրագրին մասնակցության նպատակահարմարության վերաբերյալ։
	Չի ընդունվել
Հարկ է նկատի ունենալ, որ փորձնական ծրագրի նպատակն է գործնականում բացահայտել դրոշմավորման գործընթացի հնարավոր խնդիրներն ու ռիսկերը և մշակել դրանց լուծումները՝ մինչև պարտադիր դրոշմավորման համակարգի ներդրումը։ Հետևաբար, տնտեսավարողների հնարավոր ծախսերի և տեխնիկական վերազինման անհրաժեշտության առավել հստակ գնահատումը նպատակահարմար է իրականացնել փորձնական ծրագրի արդյունքների հիման վրա՝ հաշվի առնելով գործնականում ի հայտ եկած կարիքներն ու խնդիրները։

	2. ՀՀ ֆինանսների նախարարություն
	09.10.2026թ.

	
	01/2-3/25891-2026

	դիտողություններ և առաջարկություններ չկան
	Ընդունվել է ի գիտություն

	3. ՀՀ ֆինանսների նախարարություն
	Ներկայացվել է աշխատանքային կարգով

	
	

	Նախագծով նախատեսվում է, որ ծրագիրը և ծրագրի արդյունքների գնահատումն իրականացվում են ՊԵԿ-ի և «Ի-ՄԱՐԿ» ՍՊԸ-ի կողմից, մինչդեռ հավելվածում առանձին օգտագործվում է նաև «ազգային օպերատոր» հասկացությունը և վերջինիս վերապահվում են ծրագրի իրականացման էական գործառույթներ՝ տեղեկատվական համակարգի պահանջների մշակում, համակարգի ներդրում և շահագործում, նույնականացման միջոցների տրամադրում և այլն։ Այս պայմաններում նախագծից հստակ չի բխում «Ի-ՄԱՐԿ» ՍՊԸ-ի և ազգային օպերատորի կարգավիճակների հարաբերակցությունը, ինչպես նաև կոնկրետ ընկերության՝ ծրագրի իրականացմանը ներգրավման իրավական հիմքը։
	Ընդունվել է 

Նախագծով հստակեցվել է, որ ազգային օպերատորն «Ի-ՄԱՐԿ» ՍՊԸ-ն է

	Բացի այդ, այն պարագայում, երբ օպերատորն անմիջականորեն մասնակցում է ծրագրի իրականացմանը, նպատակահարմար չէ նրան վերապահել նաև նույն ծրագրի արդյունքների գնահատման գործառույթ, քանի որ այդ դեպքում իրականացնող սուբյեկտը փաստացի մասնակցում է նաև սեփական գործունեության արդյունքների գնահատմանը։
Միաժամանակ նախագծով չեն սահմանվում այն հստակ չափանիշները և ցուցանիշները, որոնց հիման վրա պետք է որոշվի փորձնական ծրագրի արդյունավետությունը և դրա հետագա կիրառման նպատակահարմարությունը։
	Չի ընդունվել
 
Հարկ է նկատի ունենալ, որ օպերատորի՝ ծրագրի իրականացմանը մասնակցությունը պայմանավորված է դրա կազմակերպման և տեխնիկական ապահովման գործառույթներով, իսկ ծրագրի արդյունքների գնահատումը կիրականացվի ծրագրի շրջանակում ստացված արդյունքների և բացահայտված խնդիրների ուսումնասիրության հիման վրա։ Միաժամանակ, գնահատման կոնկրետ չափանիշների և ցուցանիշների սահմանումը ծրագրի այս փուլում նպատակահարմար չի համարվում՝ հաշվի առնելով, որ դրանց հստակեցման համար անհրաժեշտ է նախ գնահատել ծրագրի գործնական իրականացման արդյունքները։

	4. ՀՀ արդարադատության նախարարություն
	20.10.2026թ.

	
	/27.0.1/55054-2026

	1․ Նախագծի նախաբանից անհրաժեշտ է հանել Սահմանադրության 153-րդ հոդվածի 3-րդ մասին կատարված հղումը, քանի որ այն չի հանդիսանում լիազորող նորմ Նախագծի ընդունման համար։
	Ընդունվել է

	2․ Հաշվի առնելով այն հանգամանքը, որ 2026 թվականի հոկտեմբերի 19-ի դրությամբ Նախագիծը դեռևս գտնվում է շրջանառության փուլում՝ առաջարկում ենք վերանայել ծրագրի մեկնարկման ժամկետները։
	Ընդունվել է ի գիտություն

	3․ Միևնույն ժամանակ առաջարկում ենք քննարկել արդյոք Նախագծով սահմանվող ծրագրի մեկամսյա ժամկետը բավարար է բնական մորթուց հագուստի և պարագաների արտադրության ու ներմուծման ամբողջ շղթան, տեխնիկական վերազինումը, մասնակիցների ինտեգրումը ՊԵԿ-ի և օպերատորի համակարգերին փորձարկելու համար:
	Ընդունվել է ի գիտություն

	4. Ֆինանսատնտեսական նախարարական կոմիտեի 27.10.2026թ. նիստ
	

	
	

	Տրվել է դրական դիրքորոշում՝ պայմանով, որ նախքան Կառավարության նիստի օրակարգում ներառելը՝
1)	Արդարադատության նախարարության հետ կհամաձայնեցվեն իրավական ձևակերպումները,
2)	ՄՍՇՊՀ հետ կքննարկվի և կվերջնականացվի ծրագրի շրջանակում դրոշմավորման ենթակա ապրանքների ցանկը:
	Նախագիծը քննարկվել է շահագրգիռ մարմինների հետ։
Քննարկումների արդյունքում նախագծում՝ այդ թվում ապրանքների ցանկում փոփոխություններ չեն կատարվել։
Միաժամանակ, նույնականացման միջոցներով դրոշմավորման փորձնական ծրագրերի նախագծերում ներառված ապրանքներին զուգահեռ առկա են նույն ԱՏԳ ԱԱ ծածկագրի 4-նիշ մակարդակին, սակայն 10-նիշ մակարդակով տարբերվող կամ արդեն իսկ դրոշմավորման ենթակա ապրանքախմբերում ներառված այլ ապրանքներ, որոնց համար պարտադիր դրոշմավորման պահանջ սահմանելու է գործող՝ դրոշմավորումը կարգավորող ՀՀ կառավարության որոշումներում լրացումներ կատարելու միջոցով, այլ ոչ թե նոր որոշումներ ընդունելու միջոցով։

